Jozef Ševc

Jozef Ševc (* 16. máj 1948) bol poslancom Národnej rady Slovenskej republiky. Bol tiež predsedom Komunistickej strany Slovenska.

Jozef Ševc bol zvolený za poslanca NR SR vo volebnom období 20022006 za KSS. Bol členom Zahraničného výboru NR SR a Osobitného kontrolného výboru NR SR na kontrolu činnosti SIS. Je zaťom bývalého komunistického prominenta Vasila Biľaka.

V predčasných parlamentných voľbách v roku 2006 sa KSS do NRSR nedostala a Jozef Ševc po volebnom neúspechu odstúpil z vedenia strany.

Kategória:Narodenia v 1948
Kategória:Slovenskí politici
Kategória:Politici KSS
Kategória:Predsedovia slovenských politických strán
Kategória:Poslanci NR SR (2002 – 2006)